Hamarreko handi

Hamarreko handia edo bost puntuko handia, bertsolaritzan, 10 eta 8 silabako bost ahapaldi dituen bertsoa da. Lerro bakoitietan 10 silaba ditu eta bikoitietan 8 silaba. Errima lerro bikoitietan jartzen da. Adibide bat, Benito Lertxundi eta Jon Maiaren Itsasoari begira abestia da.

Hamarreko handiak bost puntu edo hamar lerro ditu. Puntu bakoitzak 18 silaba ditu (10 eta 8). Alta, 10. silabaren ondoren egiten den etenaldiaz gain beste bat ageri ohi da 5. silabaren ondotik, bertsoaren doinuak hala eskatzen baitu sarri. Azken zortzi silabak nahi bezala uztartzen dira.

Hamarreko handi izena Hego Euskal Herrian erabiltzen da batez ere, eta bost puntuko handi Iparraldean.

 Adibidea: Itsasoari begira 

 Zaz--pi  men--de--ko   / gau--e--an  gau-de  //  Gu--re  lo--re e--ta sa--si
 1......2...3.......4.....5..../.6......7...8...9.....10  //  1.....2...3...4...5...6..7...8

Bost aldiz errepikatzen da egitura hori:

 Zazpi mendeko gauean gaude (10)
 Gure lore eta sasi                    (8a)
 Irrintzi oihu,ele eta ulu            (10)
 Marmario eta garrasi               (8a)
 Haize, enbata, brisa, galerna  (10)
 Gaur garbi bihar nahasi           (8a)
 Xake taularen zuri beltzetan   (10)
 Arrats gozo egun gazi              (8a)
 Ai itsasorik ez bageneuka       (10)
 Zeri so negarrez hasi               (8a)

 Doinu batzuk 
Bertsolaritzaren Datu-Basean 73 doinu eskaintzen dira

Hamarreko handiko neurria duten bertso guztiak doinu askorekin kantatu daitezke, esate baterako, hauek:

 Hil da Canovas fuera Canovas
 Itsasoari begira (Azken arnasa eman nahi nuke)
 Amodioa gauza tristea

 Erreferentziak 

 Ikus, gainera 
 Hamarreko txiki
 Zortziko handi
 Zortziko txiki
 Hamarreko handiak
 Kopla txiki
 Kopla zaharrak

 Kanpo estekak 

Kategoria:Bertso motak
Kategoria:Hamarreko handiak